შერიფი (საფეხბურთო კლუბი)

საფეხბურთო კლუბი „შერიფი“ ტირასპოლი, ან უბრალოდ „შერიფი“ () — მოლდოვური საფეხბურთო კლუბი ქალაქ ტირასპოლიდან. ასპარეზობს მოლდოვის ნაციონალური ჩემპიონატში. საშინაო მატჩებს ატარებს სტადიონ შერიფზე, რომელიც 12 746 მაყურებელს იტევს.

„შერიფმა“ 2001 წლიდან მოყოლებული მოლდოვის ეროვნული ჩემპიონატის მოგება 15 შემთხვევიდან 13-ჯერ შეძლო. იგი არის პირველი მოლდოვური კლუბი, რომელიც ევროტურნირის ჯგუფურ ეტაპზე გავიდა.

 ისტორია 
კლუბი დაფუძნდა 1997 წელს, ყოფილი პოლიციელის და კომპანია „შერიფის“ თანამშრომლის, ვიქტორ გუშანის მიერ. „შერიფი“ ჩაერთო მოლდოვის რანგით მეორე ჩემპიონატში და პირველსავე წელს შეძლო პირველ ადგილზე გასვლა და უმაღლეს ლიგაში აღზევება. 1999 წელს კლუბმა მოლდოვის თასის მოგება მოახერხა, ორი წლის შემდეგ კი უკვე ქვეყნის ჩემპიონობას დაესაკუთრნენ და ჩემპიონის სტატუსი 10 წლის მანძილზე არ გაუშვიათ ხელიდან. 2000-2001 სეზონშივე „შერიფი“ მოლდოვის თასის გამარჯვებული გახდა. 2010-2011 წლების სეზონში „შერიფის“ შეჩერება კიშინიოვის „დაჩიამ“ შეძლო. მეორე შემთხვევა, როდესაც „შერიფმა“ გათამაშების მოგება ვერ მოახერხა, იყო 2014-2015 წლების სეზონი, როდესაც ნაციონალური ჩემპიონატის გამარჯვებული ორჰეის „მილსამი“ გახდა. 

ასევე აღსანიშნავია ის ფაქტი, რომ ტირასპოლის „შერიფი“ გახდა პირველი მოლდოვური კლუბი, რომელმაც შემადგენლობაში ბრაზილიელი და აფრიკელი ლეგიონერები დაიმატა.

 ევროტურნირებზე 
კლუბმა არსებობის მანძილზე სამჯერ შეძლო ევროპის ლიგის ჯგუფურ ეტაპზე გასვლა. პირველად მოლდოვური კლუბი 2009-2010 წლების სეზონში ჯგუფში საკმაოდ რთულ მეტოქეებთან, ბუქარესტის „სტიაუას“, „ტვენტესა“ და „ფენერბაჰჩესთან“ მოხვდა. კლუბმა 5 ქულით მე-3 ადგილი დაიკავა და ასპარეზობას გამოეთიშა. მომდევნო წელს „შერიფი“ კვლავ გავიდა ჯგუფურ ეტაპზე და ამჯერადაც ძლიერი მეტოქეები შეხვდა - კიევის „დინამო“, ბორისოვის „ბატე“ და „AZ ალკმარი“. „შერიფმა“ 5 ქულით ბოლო ადგილი დაიკავა. მესამედ და ბოლოჯერ გუნდი ევროპის ლიგის ჯგუფში მოხვდა 2013-2014 წლების გათამაშებაში. მისი მეტოქეები იყვნენ „ტრომსე“, „ანჟი“ და „ტოტენჰემი“. მოლდოვური კლუბი კვლავ მეთექვსმეტედ-ფინალის გარეშე დარჩა, 6 ქულით დაიკავა მე-3 ადგილი.

 სტადიონი 
კლუბი საშინაო მატჩებს მართავს სტადიონ შერიფზე, რომელიც აშენებული იქნა 2002 წელს. მისი ტევადობა არის 12 746 მაყურებელი. ამავე სტადიონზე მოლდოვის ეროვნულ ნაკრებს რამდენიმე შეხვედრა აქვს ჩატარებული.

 შემადგენლობა 

 ტიტულები 
 მოლდოვის ჩემპიონი (21): 2000–2001, 2001–2002, 2002–2003, 2003–2004, 2004–2005, 2005–2006, 2006–2007, 2007–2008, 2008–2009, 2009–2010, 2011–2012, 2012–2013, 2013–2014, 2015-2016, 2017, 2018, 2019, 2020/21, 2021/22, 2022/23
 მოლდოვის „A“ დივიზიონი ჩემპიონი (1): 1997-1998
 მოლდოვის თასის მფლობელი (9): 1998-1999, 2000-2001, 2001-2002, 2005-2006, 2007-2008, 2008-2009, 2009-2010, 2014-2015, 2017
 მოლდოვის სუპერთასის მფლობელი (6): 2003, 2004, 2005, 2007, 2013, 2015

 რეკორდები 
ყველაზე მეტი შეხვედრა (443): ვაჟა თარხნიშვილი
ყველაზე მეტი შეხვედრა ევროტურნირებზე (54): ვაჟა თარხნიშვილი
ყველაზე მეტი გოლი (71): ალექსეი კუჩუკი
ყველაზე მეტი გოლი ევროტურნირებზე (5): ისმაილ ისა
ყველაზე დიდი გამარჯვება (19 ოქტომბერი, 2005, მოლდოვის თასი): „შერიფი“ 16-0 „ვიტორული“
ყველაზე დიდი მარცხი (25 ივლისი, 2001, ჩემპიონთა ლიგა): „ანდერლეხტი“ 4-0 „შერიფი“
ყველაზე დიდი გამარჯვება ევროტურნირებზე (23 ივლისი 2013): „შერიფი“ 5-0 „სუტიესკა“

 მწვრთნელები 
 მწვრთნელი  მოღვაწეობა აჰმედ ალესკეროვი  1997 - 1998 სერგეი ბოროვსკი  1998 - 1999 ივან დანილიანცი  1999 - 2000 ვლადიმირ ზემლიანოი  2000 - 2001 ვალერი ვასილევი  2001 - 2001 ალექსანდრ გოლოკოლოსოვი  2001 - 2002 მიჰაი სტოიკიცე  2002 - 2002 გავრილ ბალინტი  2002 - 2003 იგორ ნაკონეჩნი  2003 - 2004 ლეონიდ კუჩუკი  2004 - 2010 ანდრეი სოსნიცკი  2010 - 2011 ვიტალი რაშკევიჩი  2011 - 2012 მილან მილანოვიჩი  2012 - 2012 ვიტალი რაშკევიჩი (მ.შ.)  2012 - 2012 მიჰაი სტოიკიცე  2012 - 2013 ვიტალი რაშკევიჩი  2013 - 2013 ვიაჩესლავ რუსნაკი  2013 - 2014 ზორან ზეკიჩი  2014 - 2015 ლილიან პოპესკუ  2015 - 2015 ზორან ვულიჩი  2015 -

 რესურსები ინტერნეტში 

 კლუბის პროფილი Soccerway-ზე 
 კლუბის პროფილი Transfermarket-ზე  

კატეგორია:მოლდოვის საფეხბურთო კლუბები
კატეგორია:შერიფი (საფეხბურთო კლუბი)